เนื่องจากเราประจำเดือนไม่มาประมาณ 6 เดือนค่ะ (ตั้งแต่พฤษภาคม -ตุลาคม)จนกระทั่งเมื่อเดือนพฤศจิกายน วันที่ 11 ประจำเดือนมาเป็นสีน้ำตาลและวันที่ 15 มาเป็นสีแดง ประจำเดือนค่อนข้างมามาก มีอาการปวดหน่วงที่ท้องน้อยบ้างแต่ไม่มากค่ะ และประจำเดือนมาน้อยลงจนหมดวันที่ 30แต่ ณ ตอนนี้ (วันที่ 4 ธค) ยังมีประจำเดือนสีน้ำตาล และมีสีแดงบ้าง เป็นลิ่มเลือด นิดเดียวค่ะอยากทราบว่ามันจะมีปัญหาอะไรไหมคะ ค่อนข้างกังวลใจมากๆ เลยค่ะขอบค่ะ
สวัสดีค่ะ ประจำเดือนไม่มาแล้วมีเลือดออกผิดปกติทางช่องคลอดอาจมีสาเหตุจาก-มีถุงน้ำหลายใบในรังไข่-การทำงานของรังไข่ผิดปกติ เช่นในช่วงวัยรุ่นที่เริ่มมีประจำเดือน หรือวัยใกล้หมดประจำเดือน-มีพังผืดในมดลูก ถ้าเคยขูดมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความเครียด-โรคไทรอยด์-น้ำหนักตัวที่มากหรือน้อยผิดปกติแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์